**.xxx** er et foreslått toppnivådomene (TLD) for Internett, ment som en frivillig valgmulighet for pornografiske nettsteder. Navnet er inspirert av den tidligere MPAA og BBFC X-klassifiseringen av filmer, som nå vanligvis brukes om pornografiske filmer som "XXX". ICANN bekjentgjorde 1. juni 2005 at *.xxx* ville bli opprettet som et sponset toppnivådomene på linje med *.aero, .travel* etc. men dette ble aldri gjennomført. 10. mai 2006, reverserte ICANN sin avgjørelse, og 30. mars 2007 avslo ICANN forslaget om .xxx for tredje gang.

Det finnes en alternativ implementering av *.xxx* fra New.net, en privat domeneregistreringstjeneste uten forbindelse til ICANN, via en alternativ DNS-rot. Et annet uoffisielt *.xxx*-TLD var tidligere tilgjengelig gjennom det alternative DNS-rot systemet som ble administrert av det nå nedlagte AlterNIC.

ICANN / ICM
-----------

Et gTLD (generisk toppnivådomene) for pornografisk materiale ble foreslått som et verktøy for å håndtere konflikten mellom de som ønsker å tilby og benytte seg av slikt materiale via Internett, og de som ønsker å hindre tilgang til det, for barn og unge eller for ansatte ved arbeidsplasser. 

Tilhengerne av ideen hevder at det vil være enkelt for foreldre og arbeidsgivere å blokkere hele toppnivådomenet, i motsetning til å bruke mere kompliserte og upålitelige innholdsbaserte filtreringsmetoder, uten å legge restriksjoner på de som legitimt kan og ønsker å bruke slike nettsteder. 

Kritikerne til ideen hevder at ettersom det ikke er noe krav om at tilbyderne av pornografisk materiale skal bruke *.xxx*-TLD’et, så vil pornomateriale fremdeles være vanlig på andre domener. Dermed vil det ikke være effektivt for å hindre tilgang, og vil bare lage et nytt «landrush» når registranter av pornografiske *.com*-domener vil forsøke å duplisere sine registreringer i *.xxx*-domenet, i konkurranse med operatører som håper å få registrert ønskede navn som ikke er tilgjengelige på andre TLD’er. Det er også bekymringer over at eksistensen av *.xxx* vil føre til lovgivning som gjør bruken av domenet *påbudt* for pornografisk materiale, som igjen vil føre til juridiske konflikter over definisjonen av «pornografisk», ytringsfrihet og jurisdiksjon. RFC 3675, med tittelen «*.sex* Considered Dangerous», diskuterer enkelte av disse motforestillingene. I mellomtiden hadde USAs handelsdepartement protestert mot opprettelsen av dette domenet som svar på påstander om at det ville legitimisere pornografi. Dette ble støttet av mange konservative kristne grupperinger i USA, som for eksempel *the Family Association*.

Noen av motforestillingene til et *.xxx*-domene (for eksempel problemet med lovgivning, gjeldende for et konsistent moralbegrep for hele verden) ville minskes hvis domenet var et subdomene under et nasjonalt toppnivådomene. Pr. mai 2006 finnes domenet *xxx.us*, og det er til salgs ifølge domenets WHOIS-oppføring.

ICANN godkjente et forslag fra ICM Registry, Inc. om å implementere *.xxx* som et sponset toppnivådomene. ICM sa de ville forlange USD60 pr. år for domener, men prosessen for registreringer ble ikke offentliggjort samtidig. I desember 2005 ble diskusjoner vedrørende implementeringen av *.xxx* fjernet fra agendaen til ICANN Governmental Advisory Committee (GAC), noe som reiste tvil om dets fremtid. På sitt møte i mars 2006 formulerte GAC et bekymringsbrev til ICANN’s styre angående *.xxx*.

På bakgrunn av alt dette valgte ICANN’s styre den 10. mai 2006 å trekke tilbake sin godkjennelse.

Imidlertid er opprettelsen av et slikt domene fremdeles mulig, ettersom de amerikanske senatorene Max Baucus (demokrat, Montana) og Mark Pryor (demokrat, Arkansas) har foreslått å pålegge opprettelsen av domenet gjennom lovgivning. Det er dog uklart hvordan slik lovgivning skulle kunne pålegge ICANN en forpliktelse til å opprette *.xxx*-domenet uten å komme i konflikt med påstanden om at ICANN ikke er USA-kontrollert.

Den 5. januar 2007 la ICANN frem et revidert forslag til en offentlig høringsrunde som følge av endringer i retningslinjene til ICM Registry, inkludert oversyn med ethvert nettsted som er registrert som bruker av *.xxx*-registreringsenheten. Den 30. mars 2007 avslo ICANN forslaget om *.xxx* for tredje gang, med henvisning til at styret ikke ønsket å bli innblandet i regulering av innhold, spesielt ettersom definisjonen av «pornografi» varierer fra jurisdiksjon til jurisdiksjon. 

Andre grupper har også uttalt seg mot domenet. Eierne av pornografiske nettsteder, representert ved organisasjonen Free Speech Coalition, føler at et eksklusivt domene for nettstedene deres ville gjøre det til en «online ghetto». Religiøse ledere, på den andre siden, frykter at det ville "legitimisere og utvide" antallet slike nettsteder. ICM ble sitert å ha sagt at de «sannsynligvis» ville gå til sak mot ICANN.

New.net
-------

Tilgang til nettsteder som bruker *.xxx*-domener registrert på en alternativ DNS-rot med New.net (og flere andre uoffisielle TLD’er som de driver) krever spesiell klientsoftware, bruk av en DNS-server spesifikt konfigurert til å oppløse disse domenene, eller å legge til *.new.net* på slutten av nettadressen. E-mail kan likeledes bare sendes til disse domenene ved å legge til *.new.net* på slutten av adressen. New.net-domener kan bare registreres gjennom New.net og deres agenter. Disse faktorene har begrenset populariteten til deres TLD’er, og de vil sannsynligvis bli ytterligere marginalisert ved en eventuell implementering av en ICANN-godkjent *.xxx*-registreringsenhet. Den forutgående bruken av disse domenene kan også medføre varemerkekonflikter over domener registrert i det ICANN-godkjente registeret.

Se også
-------

* Internettfilter
* ICANN

Referanser
----------

1. ↑  Internet agency nixes ‘.xxx’ Web addresses
2. ↑  MSNBC: Agency votes against '.xxx' domain for porn retrieved 2007-07-11
3. ↑  Bush administration objects to .xxx domains
4. ↑  WHOIS information for xxx.us[*død lenke*]
5. ↑  ICANN Publishes Revision to Proposed ICM (.XXX) Registry Agreement for Public Comment
6. ↑  Proposal for porn domain revived
7. ↑  ICANN rejects creation of '.xxx' domain

Eksterne lenker
---------------

|  |  |
| --- | --- |
| Wikinews | Wikinews: ICANN top-level .xxx domain name not dead yet – relatert engelskspråklig nyhetssak |

* ICM Registry site
* New.net site
* Net porn plan labelled 'obscene' at BBC News
* W3C: Why Using TLDs for Filtering is Ineffective, Harmful, and Unnecessary
* Internet agency nixes ‘.xxx’ Web addresses; Board members decide porn domains are more trouble than they’re worth
* ICANN Kills .xxx
* XXX TLD Revived

  


| * v
* d
* r
Generiske toppnivådomener |
| --- |
| Generiske | 
* .academy
* .actor
* .agency
* .airforce
* .archi
* .associates
* .axa
* .bar
* .bargains
* .bayern
* .beer
* .berlin
* .best
* .bid
* .bike
* .biz
* .black
* .blackfriday
* .blue
* .boutique
* .build
* .builders
* .buzz
* .cab
* .camera
* .camp
* .capital
* .cards
* .care
* .career
* .careers
* .cash
* .catering
* .center
* .ceo
* .cheap
* .christmas
* .church
* .citic
* .cleaning
* .clinic
* .clothing
* .club
* .codes
* .coffee
* .college
* .cologne
* .com
* .community
* .company
* .computer
* .construction
* .contractors
* .cooking
* .cool
* .country
* .creditcard
* .cruises
* .dance
* .dating
* .democrat
* .dental
* .desi
* .diamonds
* .directory
* .discount
* .domains
* .education
* .email
* .engineering
* .enterprises
* .equipment
* .estate
* .eus
* .events
* .exchange
* .expert
* .exposed
* .fail
* .farm
* .feedback
* .finance
* .financial
* .fish
* .fishing
* .fitness
* .flights
* .florist
* .foo
* .foundation
* .frogans
* .fund
* .furniture
* .futbol
* .gal
* .gallery
* .gift
* .glass
* .globo
* .gmo
* .gop
* .graphics
* .gratis
* .gripe
* .guide
* .guitars
* .guru
* .haus
* .hiphop
* .holdings
* .holiday
* .homes
* .horse
* .house
* .immobilien
* .industries
* .info
* .institute
* .insure
* .international
* .investments
* .jetzt
* .juegos
* .kaufen
* .kim
* .kitchen
* .kiwi
* .koeln
* .kred
* .land
* .lease
* .life
* .lighting
* .limited
* .limo
* .link
* .loans
* .london
* .luxe
* .luxury
* .management
* .mango
* .marketing
* .media
* .meet
* .menu
* .miami
* .moda
* .moe
* .monash
* .moscow
* .motorcycles
* .nagoya
* .name
* .net
* .neustar
* .ninja
* .nyc
* .okinawa
* .onl
* .org
* .paris
* .partners
* .parts
* .photo
* .photography
* .photos
* .pics
* .pictures
* .pink
* .plumbing
* .pro
* .productions
* .properties
* .pub
* .qpon
* .quebec
* .recipes
* .red
* .reisen
* .ren
* .rentals
* .repair
* .report
* .rest
* .reviews
* .rich
* .rocks
* .rodeo
* .ruhr
* .ryukyu
* .saarland
* .schule
* .scot
* .services
* .sexy
* .shiksha
* .shoes
* .singles
* .social
* .sohu
* .solar
* .solutions
* .soy
* .supplies
* .supply
* .support
* .surgery
* .systems
* .tattoo
* .tax
* .technology
* .tienda
* .tips
* .today
* .tokyo
* .tools
* .town
* .toys
* .trade
* .training
* .university
* .uno
* .vacations
* .vegas
* .ventures
* .viajes
* .villas
* .vision
* .vodka
* .vote
* .voting
* .voto
* .voyage
* .wang
* .watch
* .webcam
* .wed
* .wien
* .wiki
* .works
* .wtc
* .wtf
* .xyz
* .yachts
* .yokohama
* .zone
* .集团
* .在线
* .公益
* .公司
* .移动
* .我爱你
* .москва
* .онлайн
* .сайт
* .орг
* .삼성
* .商标
* .商城
* .дети
* .中文网
* .中信
* .संगठन
* .网络
* .بازار
* .شبكة
* .机构
* .组织机构
* .みんな
* .世界
* .网址
* .游戏
* .政务

 |
| Sponsede | 
* .aero
* .asia
* .audio
* .autos
* .cat
* .coop
* .edu
* .gov
* .int
* .jobs
* .mil
* .mobi
* .museum
* .post
* .tel
* .travel
* .xxx

 |
| Infrastruktur | 
* .arpa

 |
| Slettet/foreldet | 
* .nato
* .إختبار
* .شبكة
* .游戏
* .测试
* .測試
* .δοκιμή
* .परीक्षा
* .テスト
* .테스트
* .آزمایشی
* .испытание
* .பரிட்சை
* .טעסט

 |
| Reservert | 
* .example
* .invalid
* .localhost
* .test

 |
| Pseudodomener | 
* .bit
* .bitnet
* .csnet
* .exit
* .local
* .onion
* .root
* .uucp

 |
| Testdomener | 
* .测试
* .परीक्षा
* .испытание
* .테스트
* .טעסט
* .測試
* .آزمایشی
* .பரிட்சை
* δοκιμή
* إختبار
* テスト

 |